CELEX: 62010CA0585
Language: el
Date: 2011-12-15 00:00:00
Title: Υπόθεση C-585/10: Απόφαση του Δικαστηρίου (όγδοο τμήμα) της 15ης Δεκεμβρίου 2011 [αίτηση του Vestre Landsret (Δανία) για την έκδοση προδικαστικής αποφάσεως] — Niels Møller κατά Haderslev Kommune (Ολοκληρωμένη πρόληψη και έλεγχος της ρύπανσης — Οδηγία 96/61/ΕΚ — Παράρτημα I, σημείο 6.6, στοιχείο γ' — Εγκαταστάσεις εντατικής εκτροφής χοίρων με περισσότερες από 750 θέσεις για χοιρομητέρες — Ερώτημα για το αν συμπεριλαμβάνονται σ’ αυτές οι θέσεις για «μικρούς θηλυκούς χοίρους» )

11.2.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 39/6
            
         Απόφαση του Δικαστηρίου (όγδοο τμήμα) της 15ης Δεκεμβρίου 2011 [αίτηση του Vestre Landsret (Δανία) για την έκδοση προδικαστικής αποφάσεως] — Niels Møller κατά Haderslev Kommune
   (Υπόθεση C-585/10) (1)
   
   (Ολοκληρωμένη πρόληψη και έλεγχος της ρύπανσης - Οδηγία 96/61/ΕΚ - Παράρτημα I, σημείο 6.6, στοιχείο γ' - Εγκαταστάσεις εντατικής εκτροφής χοίρων με περισσότερες από 750 θέσεις για χοιρομητέρες - Ερώτημα για το αν συμπεριλαμβάνονται σ’ αυτές οι θέσεις για «μικρούς θηλυκούς χοίρους»)
   2012/C 39/09
   Γλώσσα διαδικασίας: η δανική
   
      Αιτούν δικαστήριο
   
   Vestre Landsret
   
      Διάδικοι στην υπόθεση της κύριας δίκης
   
   Niels Møller
   κατά
   Haderslev Kommune
   
      Αντικείμενο
   
   Αίτηση εκδόσεως προδικαστικής αποφάσεως — Vestre Landsret — Ερμηνεία του σημείου 6.6 του παραρτήματος Ι της οδηγίας 96/61/ΕΚ της 24ης Σεπτεμβρίου 1996 σχετικά με την ολοκληρωμένη πρόληψη και έλεγχο της ρύπανσης (ΕΕ L 257, σ. 26) — Εγκαταστάσεις εντατικής εκτροφής πουλερικών ή χοίρων με περισσότερες από 750 θέσεις για χοιρομητέρες — Συμπεριλαμβάνονται ή όχι οι θέσεις για μικρούς θηλυκούς χοίρους (θηλυκοί ενήλικες χοίροι που δεν έχουν ακόμη γεννήσει)
   
      Διατακτικό
   
   Ο όρος «θέσεις για χοιρομητέρες» του σημείου 6.6, στοιχείο γ', του παραρτήματος I της οδηγίας 96/61/ΕΚ του Συμβουλίου, της 24ης Σεπτεμβρίου 1996, σχετικά με την ολοκληρωμένη πρόληψη και έλεγχο της ρύπανσης, όπως τροποποιήθηκε από τον κανονισμό 166/2006 του Ευρωπαϊκού Κοινοβουλίου και του Συμβουλίου, της 18ης Ιανουαρίου 2006, έχει την έννοια ότι περιλαμβάνει και τις θέσεις για μικρούς θηλυκούς χοίρους (θηλυκοί χοίροι που έχουν ζευγαρώσει αλλά δεν έχουν ακόμη γεννήσει).
   
      (1)  ΕΕ C 38 της 5.2.2011.